Document ID: 31988D0566

KOMISSION PÄÄTÖS,
tehty 28 päivänä lokakuuta 1988,
neuvoston asetuksen (ETY) N:o 1898/87 3 artiklan 1 kohdan toisessa alakohdassa tarkoitettujen tuotteiden luettelosta (88/566/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maidon ja maitotuotteiden kaupan pitämisessä käytettävien nimitysten suojaamisesta 2 päivänä heinäkuuta 1987 annetun neuvoston asetuksen (ETY) N:o 1898/87(1), sellaisena kuin se on muutettuna asetuksella (ETY) N:o 222/88(2), ja erityisesti sen 4 artiklan 2 kohdan b alakohdan,
sekä katsoo, että
asetuksen (ETY) N:o 1898/87 mukaan periaatteena on, että maidon ja maitotuotteiden nimikkeitä ei voida käyttää muiden kuin kyseisessä 2 artiklassa lueteltujen tuotteiden osalta; tätä periaatetta ei kuitenkaan poikkeuksellisesti sovelleta sellaisten tuotteiden kuvaukseen, joiden tarkka ominaisuus tunnetaan perinteisen käytön vuoksi ja/tai jos nimikkeitä käytetään selvästi kuvaamaan tuotteen ominaisuutta,
jäsenvaltioiden on annettava komissiolle tiedoksi ohjeellinen luettelo tuotteista, joita ne pitävät mainitun poikkeuksen perusteiden mukaisina; mainitun asetuksen 4 artiklan 2 kohdan b alakohdan mukaisesti on tarpeen laatia luettelo mainituista tuotteista jäsenvaltioiden tiedoksi antamien ohjeellisten luetteloiden perusteella; yhteisön luettelossa on syytä luetella kyseisten tuotteiden nimikkeet yhteisön eri kielillä kyseisten nimikkeiden käyttöön saattamiseksi kaikissa jäsenvaltioissa, kun nimikkeissä noudatetaan kuluttajalle myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä 18 päivänä joulukuuta 1978 annetun neuvoston direktiivin 79/112/ETY(3), sellaisena kuin se on viimeksi muutettuna direktiivillä 86/197/ETY(4), säännöksiä,
luettelo ei ole täydellinen, ja sitä voidaan täydentää asetuksen (ETY) N:o 1898/87 4 artiklan 2 kohdan b alakohdan mukaisesti, ja
maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa,
ON TEHNYT TÄMÄN PÄÄTÖKSEN:
1 artikla
Yhteisön alueella asetuksen (ETY) N:o 1898/87 3 artiklan 1 kohdan toisessa alakohdassa tarkoitettuja tuotteita vastaavat tuotteet luetellaan liitteessä.
2 artikla
Tämä päätös on osoitettu kaikille jäsenvaltioille.
Tehty Brysselissä 28 päivänä lokakuuta 1988.

Labels: 3
17